open-index/open-wikipedia-markdown huggingface dataset:
Rubiinikurkkukolibrit

**Rubiinikurkkukolibrit** (*Archilochus*) on kolibrien heimoon kuuluva lintusuku. Sukuun kuuluu kaksi Pohjois-Amerikassa pesivää lajia.

## Rubiinikurkkukolibrilajit
* Rubiinikurkkukolibri (*Archilochus colubris*)
* Mustakurkkukolibri (*Archilochus alexandri*)

## Lähteet
*Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto  [26.1.2011].
Naji Shushan

**Naji Shushan** (; s. 14. tammikuuta 1981 Tripoli, Libya) on libyalainen jalkapalloilija. Puolustajana pelaava Shushan edustaa Libyan pääsarjassa Al-Ittihadia. Hän kuului Libyan maajoukkueeseen vuoden 2006 Afrikan-mestaruuskilpailussa. 

## Lähteet
*  National Football Teams
Toronto Blue Jays

**Toronto Blue Jays** on Major League Baseballin American Leaguen itäiseen konferenssiin kuuluva kanadalainen ammattilaisbaseballjoukkue. Blue Jays on ainoa Major League Baseballiin kuuluva ei-yhdysvaltalainen joukkue. Nimi Blue Jays () tulee alueella elävästä linnusta. Seuran kotistadion, Rogers Centre, sijaitsee Ontariossa, Toronton keskustassa.

Toronto Blue Jays perustettiin vuonna 1977. Joukkue pelasi ensimmäisen pelinsä 7. huhtikuuta 1977 Chicago White Soxia vastaan Torontossa. Blue Jays on voittanut MLB:n mestaruuden World Seriesin kaksi kertaa (vuosina 1992 ja 1993) historiansa aikana.

## Aiheesta muualla

* Seuran internet-sivut
Archilochus

**Archilochus** voi viitata seuraaviin:

* Arkhilokhos (lat. *Archilochus*), antiikin kreikkalainen runoilija
* rubiinikurkkukolibrit (*Archilochus*), kolibrien suku
Olli Kolehmainen

**Olli Petteri Kolehmainen** (s. 31. toukokuuta 1967 Mikkeli) on suomalainen meloja.

Kolehmainen edusti Suomea Soulin 1988 olympialaisissa. Hän karsiutui välierissä kajakkikaksikoissa 500 metrillä ja 1&nbsp;000 metrillä, joissa hän meloi veljensä Mikko Kolehmaisen kanssa. Neljä vuotta myöhemmin Barcelonan 1992 olympialaisissa Kolehmaisen veljekset karsiutuivat taas välierissä kajakkikaksikoissa 500 metrillä.

## Lähteet
*
Atthis

**Atthis** () on antiikin kreikkalainen nimi, joka voi viitata seuraaviin:

* Atthis, kreikkalaisessa mytologiassa Kranaoksen tytär
* *[[Atthides|Atthis]]*, usean Attikan historiaa käsittelevän antiikin aikaisen teoksen nimi
* Atthis eli pikkukolibrit, kolibrien heimoon kuuluva lintusuku
* 8975 Atthis, asteroidi
* Atthis, Sapfon runoissa mainittu nainen
Boris Tokarev

**Boris Sergejevitš Tokarev** ()  (16. toukokuuta 1927 Nevinnomyssk – 17. joulukuuta 2002) oli neuvostoliittolainen yleisurheilija, jonka päälaji oli pikajuoksut.

Hän urheili Neuvostoliiton joukkueessa Helsingin olympiakisoissa 1952 4 x 100 metrin viestissä, jossa hän voitti hopeaa. Sama sijoitus uusiutui neljä vuotta myöhemmin Melbournessa. Siellä hän lisäksi osallistui henkilökohtaisiin kilpailuihin ollen 200 metrillä viides ja 100 metrillä välierässään kuudes.

Euroopan-mestaruuskilpailuissa tuli sekä 1954 että 1958 pikaviestipronssia. 

## Lähteet
* http://www.sports-reference.com/olympics/athletes/to/boris-tokarev-1.html
Pål Varhaug

**Pål Varhaug** (s. 26. tammikuuta 1991 Stavanger, Norja) on norjalainen autourheilija. Hän ajoi kaudella 2011 ja 2013 GP2-sarjassa.

## Ura
Varhaug aloitti karting-uransa vuonna 2005. Hän sijoittui viidenneksi ja voitti Norjan ICA junior -sarjan mestaruuden. Vuonna 2007 Varhaug voitti Sveitsin Formula Renault 2.0 -sarjan mestaruuden Jenzer Motorsport -tallissa. Hän otti seitsemän palkintosijaa, joista neljä oli kilpailun voittoja. Hän osallistui myös Italian Formula Renault 2.0- ja Formula Renault 2.0 NEC -sarjoihin. Vuoden 2008 loppupuolella hän osallistui Formula Renault 3.5 -auton testeihin.

Vuonna 2009 Varhaug kilpaili Formula Master -sarjassa, sijoittumalla sarjan viidenneksi. Hän saavutti viisi palkintosijaa ja yhden paalupaikan. Vuonna 2010 Varhaug siirtyi uuteen GP3-sarjaan ajaen jälleen Jenzer Motorsport -tallissa. Hän voitti kauden ensimmäisen kisan, mutta muissa kilpailussa hän ei pisteitä pystynyt ottamaan. Hän sijoittui loppupisteissä 13:nneksi ottaen 10 pistettä. Vuonna 2011 Varhaug ajoi GP2-sarjassa DAMS-tallissa. Hän ei saavuttanut pisteitä. Hänen paras kisasijoituksensa oli kahdeksas sija. Samana vuonna hän ajoi Aasian GP2-sarjassa saavuttaen yhden pisteen.

Vuonna 2012 Varhaug kilpaili Auto GP World Series -sarjassa brittiläisessä Virtuosi UK -tallissa. Hän saavutti kauden aikana kolme voittoa ja yhden nopeimman kierroksen sijoittuen sarjan toiseksi. Vuonna 2013 Varhaug teki paluun GP2-sarjaan Hilmer Motorsport -tallissa. Hän ajoi neljä kilpailua, kunnes rahoitusongelmien takia hänet korvattiin Espanjasta lähtien Jon Lancasterilla. Vuonna 2014 Varhaug teki paluun GP3-sarjaan kilpaillen jälleen Jenzer Motorsport -tallissa saavuttaen 12 pistettä.

## GP3-tulokset

## GP2-tulokset

### Aasian GP2
Guirane N’Daw

**Guirane N’Daw** (s. 24. huhtikuuta 1984 Rufisque, Senegal) on senegalilainen jalkapalloilija. Hän edustaa Espanjan Primera Divisiónissa pelaavaa Zaragozaa, jossa hän on lainalla ranskalaisesta Saint-Étiennesta. Hän on pelipaikaltaan puolustava keskikenttäpelaaja.

## Seurajoukkueura
N’Daw aloitti uransa Sochauxista, pelaten aluksi seuran juniorijoukkueissa ja nousten sieltä edustusjoukkueeseen. Hän pelasi yhteensä yli 120 sarjaottelua kuuden pelaamansa kauden aikana joukkueessa. Vuonna 2008 N’Daw teki sopimuksen Nantesin kanssa.

Kaudeksi 2009–2010 hän siirtyi lainasopimuksella Saint-Étienneen, johon sisältyi myös osto-optio kauden jälkeen. Lopulta hyvin sujuneen lainakauden jälkeen N’Daw siirtyi pysyvällä siirrolla joukkueeseen.

24. tammikuuta 2011 N’Daw siirtyi loppukauden kestävällä lainasopimuksella espanjalaisseura Zaragozaan.

## Lähteet

## Aiheesta muualla
* N'Dawn esittely Playerhistory.com-sivustolla
Jonas (jalkapalloilija)

**Jonas Gonçalves Oliveira** (s. 1. huhtikuuta 1984 Bebedouro, Brasilia) on brasilialainen jalkapalloilija. Hän edusti kotimaansa seurojen lisäksi espanjalaista Valenciaa vuosina 2011–2014 ja portugalilaista Benficaa vuosina 2014–2019. Hän oli pelipaikaltaan hyökkääjä.

## Seurajoukkueura
Jonas aloitti ammattilaisuransa vuonna 2005 Guaranista. Hän teki ensiesiintymisensä joukkueessa ottelussa Santo Andréa vastaan. Jonas pelasi joukkueessa lopulta vain vuoden verran, jonka jälkeen hän siirtyi Santosiin.

Hän voitti Santosissa hieman saapumisensa jälkeen vuoden 2006 Campeonato Paulistan, jossa hän teki kuudessa ottelussa viisi maalia. Tämän jälkeen hän kuitenkin loukkaantui ja joutui olemaan polvivamman takia sivussa kuusi kuukautta.

12. syyskuuta 2007 Jonas teki nelivuotisen sopimuksen Grêmion kanssa. Joukkue sai puolet pelaajan oikeuksista maksettuaan hänestä $5 miljoonaa. Kauden 2008–2009 hän pelasi lainasopimuksella Portuguesassa.

24. tammikuuta 2011 Jonas siirtyi espanjalaisseura Valenciaan 1,2 miljoonan euron siirtokorvauksella. Hän pelasi La Ligassa 113 ottelua ja teki niissä 36 maalia. Syyskuussa 2014 hän siirtyi portugalilaisseura Benficaan, jossa hän pelasi viisi kautta. Hän teki Portugalin liigassa 132 ottelussaan 110 maalia ja voitti liigan maalikuninkuuden kahdesti: 32 maalilla kaudella 2015–2016 ja 34 maalilla kaudella 2017–2018. Hän voitti Portugalin mestaruuden neljästi ja cupin kerran.

## Lähteet

## Aiheesta muualla
* Jonasin esittely Grêmion kotisivustolla
Edvard Tigerstedt

**Edvard Severin Tigerstedt** (4. joulukuuta 1858 Sudza, Venäjä – 20. heinäkuuta 1911 Näsby, Ruotsi) oli suomalainen historioitsija, joka sai mainetta henkilöhistorioitsijana ja sukututkijana.

Tigerstedtin vanhemmat olivat everstiluutnantti Fredrik Johan Mauritz Tigerstedt ja Olga Komajevska ja puoliso vuodesta 1883 Märta Sofia Tigerstedt (k. 1949). Hän kävi Haminan kadettikoulun 1875–1882 ja palveli sitten Mikkelin tarkk'ampujapataljoonassa ja tuli sen hajottamisen yhteydessä korotetuksi everstiluutnantiksi 1902. Tigerstedt oli Kotkan ruotsalaisen yhteiskoulun venäjänkielen opettajana 1902–1904, Haminan tilapäisen sairaalan toimitsijana 1904–1906 ja venäjänkielen kääntäjänä Uudenmaan lääninhallituksessa 1906–1911. Hän edusti sukuaan kolmilla viimeisillä säätyvaltiopäivillä 1900, 1904–1905 ja 1905–1906. Tigerstedt oli tunnettu suku- ja henkilöhistorian tutkija, jonka teos *Anteckningar om adeliga ätten Tigerstedts 1691-1891* (1891) oli ensimmäinen Suomessa julkaistu aatelissuvun monografia. Hän julkaisi toisenkin vastaavan monografian, *Slägten Weber i Savolax* (1905) sekä laajat sotilashistorialliset teokset *Biografiska anteckningar om Savolax brigadens män 1808-1809* (1908), *Torsten Tawast och hans omgifning* (1909) ja *Haapaniemi krigsskola, dess lärare och elever* (1910), joka sisältää yksityiskohtaisen matrikkelin Haapaniemen sotakouluun opettajista ja oppilaista. 

## Lähteet
Häviöllinen pakkausmenetelmä

**Häviöllinen pakkausmenetelmä** on tiedonpakkausmenetelmä, joka pakkaa tiedoston sisältöä pienentääkseen tiedoston kokoa. Häviöllinen menetelmä toimii poistamalla osan informaatiosta, jolloin pakkauksen jälkeen purettu tiedosto ei ole täysin samanlainen alkuperäisen kanssa. Useimmiten häviöllisiä menetelmiä käytetään äänen, kuvien ja videon pakkaamiseen. Tyypillisesti häviölliset kuvanpakkausmenetelmät perustuvat diskreetin kosinimuunnoksen tai joissain tapauksessa aallokemuunnoksen hyväksikäyttöön.

Vastakohtana häviötön pakkausmenetelmä ei poista informaatiota.

## Periaate
Häviöllisen pakkauksen menetelmät pyrkivät poistamaan tietoa, joka katsotaan tarpeettomaksi tai redundanttiseksi ja menetelmä keskittyy enemmän tilan säästämiseen kuin tarkkuuteen. Ideaalitapauksessa hävikki on minimaalinen tai ihmiselle havaitsematon. Häviöllistä pakkausta voidaan käyttää kun ei tarvitse palauttaa identtistä alkuperäistä tiedostoa.

## Käyttökohteita ja menetelmiä
### Kuva

* JPEG
* JPEG 2000

### Video

* MPEG (useita versioita)
* VC-1
* Theora
* Dirac

### Ääni

* MP3
* AAC
* Vorbis

## Lähteet
Sergei Lomanov (1980)

**Sergei Sergejevitš Lomanov** (, s. 2. kesäkuuta 1980 Krasnojarsk, Neuvostoliitto) on venäläinen, hyökkääjänä pelaava jääpalloilija, joka edustaa Jenisei Krasnojarskia. Hän on ollut 2000-luvulla maailman menestyksekkäimpiä ja arvostetuimpia jääpalloilijoita.

## Saavutukset
**Seurajoukkueissa**
* 6 Venäjän mestaruutta vuosina 2001, 2014 ja 2015 sekä 2006, 2007 ja 2008 Moskovan Dynamon riveissä,
* 3 Venäjän mestaruushopeaa 1999, 2000 ja 2003 Jenisein riveissä,
* 3 Venäjän mestaruuspronssia  2010, 2012 ja 2013 Jenisein riveissä,
* 3 Jääpallon maailmancup voittoa: 2006 ja 2007 Moskovan Dynamon riveissä ja 2011 Jenisein riveissä, 
* 2 Jääpallon Euroopan cup voittoa: 2001 Jenisein ja 2006 Moskovan Dynamon riveissä,
* 4 Jääpallon Champions Cup voittoa: 2006 ja 2008 Moskovan Dynamon riveissä.

**Maajoukkueessa**
* 9 maailmanmestaruutta vuosina 2001, 2006, 2007, 2008, 2011, 2013, 2014, 2015 ja 2016
* 5 maailmanmestaruushopeaa vuonna 2003, 2005, 2009, 2010 ja 2012 MM-kisoissa,
* 1 maailmanmestaruuspronssi 2004,
* Juniorien maailmanmestari vuosina 1995, 1997 ja nuorten maailmanmestari 1998.

**Henkilökohtaisesti**
* MM-kisojen paras pelaaja: 2012, 2013
* MM-kisojen paras hyökkääjä: 2007, 2011

## Lähteet
* Lomanov Jr. Bandysidan-tietokannassa 
* Lomanov Jr. rusbandy.ru-tietokannassa 
* Lomanov Jr. Jenisein sivuilla 
* Lomanov Jr. Moskovan Dynamon sivuilla  

### Viitteet
Fernando Birri

**Fernando Birri** (13. maaliskuuta 1925 Santa Fe, Argentiina – 27. joulukuuta 2017 Rooma, Italia) oli argentiinalainen elokuvaohjaaja, jota kutsuttiin ”uuden eteläamerikkalaisen elokuvan isäksi”. Hänen tunnettuihin elokuviinsa kuuluu muun muassa *[[Vanha mies, jolla on valtavat valkoiset siivet]]* (1988).

Birri opiskeli elokuva-alaa Roomassa Centro sperimentale di cinematografiassa 1950–1953. Hän palasi Santa Fehen 1956 ja perusti Universidad Nacional del Litoral -yliopistoon elokuvainstituutin. Seuraavana vuonna hän ryhtyi kuvaamaan Santa Fen köyhälistön kurjuutta. Hanke kesti kolme vuotta ja päättyi 1958. Vuonna 1966 sai ensi-iltansa hänen 33-minuuttinen dokumenttinsa *[[Tire Dié]]*, joka sai kriitikkojen kiitokset. Hän jatkoi siksi samalla linjalla, ja 1960 valmistui *Buenos Aires, Buenos Aires* ja sen jälkeen 1961 *Los Inudados*, josta hänelle myönnettiin Venetsian elokuvajuhlien palkinto parhaasta esikoisohjauksesta.

Birri ohjasi vielä yhden elokuvan, *La Pampa* (1963), jonka jälkeen hän jätti elokuvat 12 vuodeksi. 1985 valmistui hänen Ernesto Che Guevarasta tekemänsä elokuva *Mi hijo el Che*. Che oli aiheena seuraavassakin elokuvassa, *Che, ¿muerte de una utopia?*, mutta se ei saanut kaupallista levitystä. Sittemmin hän teki kaksi elokuvaa, *El siglo del viento* (1999) ja ''ZA 05. Lo viejo y lo nuevo (2006).

Birri oli vuonna 2009 vierailevana professorina Yhdysvalloissa Tuftsin yliopistossa, jossa hän opetti kahdella latinalaisamerikkalaista elokuvaa käsitelleellä kurssilla.

## Lähteet
Kettukolibrit

**Kettukolibrit** (*Selasphorus*) on kolibrien heimoon kuuluva lintusuku. Sukuun kuuluu seitsemän Keski- ja Pohjois-Amerikassa elävää lajia.

## Kettukolibrilajit
* Vinkukolibri (*Selasphorus platycercus*)
* Runokolibri (*Selasphorus calliope*)
* Kettukolibri (*Selasphorus rufus*)
* Keinukolibri (*Selasphorus sasin*)
* Ruusukurkkukolibri (*Selasphorus flammula*)
* Liekkikurkkukolibri (*Selasphorus ardens*)
* Kipinäkolibri (*Selasphorus scintilla*)

## Lähteet
*
Kestilä (taajama)

**Kestilä** eli **Kestilän kirkonkylä** on Siikalatvan kunnassa sijaitseva taajama, ja entisen Kestilän kunnan kirkonkylä. Taajama sijaitsee noin 35 kilometriä kuntakeskuksesta Pulkkilasta itään. Taajama oli Kestilän kunnan kuntakeskus, kunnes vuoden 2009 alussa Kestilän, Piippolan, Pulkkilan ja Rantsilan kunnat yhdistyivät Siikalatvan kunnaksi, jonka kuntakeskukseksi tuli Pulkkilan kirkonkylä. Vuoden 2020 lopussa taajamassa oli 472 asukasta.

Taajamassa sijaitsee vuosina 1854–1855 valmistunut puinen ristikirkko. 

Taajamassa risteävät Suomen pisin seututie 800 ja seututie 822.

## Lähteet
Bryan Hartnell

**Bryan Calvin Hartnell** on  toinen kahdesta eloonjääneestä, jotka selvisivät  sarjamurhaaja Zodiac Killerin suorittamista  veritöistä. . 

Hartnell (20) oli tyttöystävänsä **Cecelia Shepard** (22) kanssa piknikillä  syyskuussa 1969 syrjäisellä Berryessajärvellä Kaliforniassa, kun tuntematon mies ilmestyi heidän luokseen. Mies oli peittänyt kasvonsa hupulla, ja kertoi karanneensa vankilasta Montanassa tai Coloradossa. Hän halusi rahaa ja auton paetakseen Meksikoon. Hartnell tarjosi lompakkoaan ja autonsa avaimia. Vieras ei ottanut kumpaakaan, vaan sitoi nuoret muovisella pyykkinarulla, ja alkoi puukottaa heitä silmittömästi. Tämän tehtyään vieras käveli pois. Lähellä olleet kalastajat kuulivat kirkumista ja hälyttivät puistoa valvovat vartijat paikalle. Ambulanssi vei uhrit sairaalaan kriittisessä tilassa. Kaksi vuorokautta myöhemmin Shepard menehtyi. 

Poliisin tutkiessa tapahtumapaikalla mistä murhaaja oli tullut he löysivät renkaanjäljet uhrien auton takaa. Tarkempi tutkimus paljasti auton oveen kirjoitetun päivämäärän ja pyöreän symbolin, jonka yli kulki risti. Merkki oli sarjamurhaaja Zodiacin omaksuma tunnus, ja ovipellissä oleva päivämäärä sama, jolloin hän oli käynyt edellisten uhriensa Darlene Ferrinin ja Michael Renault Mageaun kimppuun.

Hartnell toipui vammoistaan. Teon tekijää ei saatu kiinni poliisien vuosikausia kestäneestä uurastuksesta huolimatta.

## Lähteet
Dmitri Gluhovski

**Dmitri Aleksejevitš Gluhovski** () (s. 1979 Moskova) on venäläinen toimittaja ja kirjailija. Hänen esikoisromaaninsa *[[Metro 2033 (romaani)|Metro 2033]]* julkaistiin vuonna 2005.

Gluhovski on asetettu Venäjällä etsintäkuulutetuksi tuomittuaan julkisesti Venäjän hyökkäyksen Ukrainaan. Gluhovski lisättiin listalle 7. kesäkuuta 12. maaliskuuta 2022 tekemästään kirjoituksesta, jossa hän vaati lopettamaan sodan. Hänet lisättiin Venäjän oikeusministeriön "ulkomaisten agenttien" rekisteriin lokakuussa 2022. Hänet on asetettu maan etsintäkuulutettujen listalle, mutta ei tällä hetkellä (lokakuu 2022) ole Venäjällä.

Gluhovskin teoksien pohjalta on tehty videopelit *[[Metro 2033 (videopeli)|Metro 2033]]*, ** ja *[[Metro Exodus]]*.
*Metro 2033* romaanin pohjalta on työstetty elokuvaa *[[Metro 2033 (elokuva)|Metro 2033]]*.

## Suomennetut romaanit
* 
* 
* 

## Lähteet
Héctor José Cámpora

**Héctor José Cámpora**  (1909-1980) oli argentiinalainen poliitikko. Hän toimi maansa presidenttinä vajaan kahden kuukauden ajan kesällä 1973. Cámpora oli koulutukseltaan hammaslääkäri. Hän oli Juan Perónin uskollinen kannattaja.  Cámpora asettui ehdokkaaksi maaliskuun 1973 vaaleissa, koska Perónin ehdokkuus  oli kielletty. Kesällä, kun Perón oli palannut maanpaosta, Cámpora erosi, jotta maassa pitäisi järjestää uudet vaalita.

## Lähteet

## Aiheesta muualla
Risto Rikala

**Risto Rikala** (s. 1979 Kotka) on suomalainen rumpali, joka on soittanut useissa kokoonpanoissa, kuten VV "Ville Valo", Jenni Vartiainen, Ellinoora, Redrama, Erin, Kwan, Elastinen, Kaija Koo, Laura Voutilainen ja Ben Granfelt Band. Rikala on ollut Jenni Vartiaisen rumpali vuodesta 2007. Hän on opiskellut Helsingin Pop & Jazz Konservatoriossa. Vuonna 2018 hän soitti Vain Elämää  tv-ohjelman 9. tuotantokaudella. Hän on tohtori Kalle Rikalan pojanpojan poika. Rikala on absolutisti ja kasvissyöjä. 

Kwanin lisäksi Risto on vaikuttanut muusikkona myös joidenkien artistien kuten Jenni Vartiaisen ja Samae Koskisen julkaisuissa sekä Uuden edessä-hyväntekeväisyyskappaleen taustalla.

## Lähteet

## Aiheesta muualla
Adolfo Rodríguez Saá

**Adolfo Rodríguez Saá** (s. 1947) on argentiinalainen poliitikko. Hän toimi maansa presidenttinä viikon ajan vuoden 2001 lopussa. Hän on ollut pitkään San Luisin maakunnan senaattori. Koulutukseltaan hän on lakimies.

## Lähteet

## Aiheesta muualla
Töpökolibrit

**Töpökolibrit** (*Chaetocercus*) on kolibrien heimoon kuuluva lintusuku. Sukuun kuuluu kuusi neotrooppisella alueella elävää lajia.

## Töpökolibrilajit
* Piikkitöpökolibri (*Chaetocercus mulsanti*)
* Pronssitöpökolibri (*Chaetocercus bombus*)
* Töpökolibri (*Chaetocercus heliodor*)
* Kolumbiantöpökolibri (*Chaetocercus astreans*)
* Kuparitöpökolibri (*Chaetocercus berlepschi*)
* Ruskopyrstökolibri (*Chaetocercus jourdanii*)

## Lähteet
*Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto  [26.1.2011].
Mari Strachan

**Mari Strachan** on walesilainen kirjailija. Hänen romaaninsa *[[Hiljaisuus soi h-mollissa]]* ilmestyi 2009.

## Suomennettu romaani
* 

## Lähteet

## Aiheesta muualla
* Kotisivut .
Tabarka

**Tabarka** (, myös **Thabarka** tai **Barga** paikallisille) on kaupunki Välimeren rannalla pohjoisessa Tunisiassa Jendouban kuvernoraatissa, noin 170 kilometriä Tunisian pääkaupungista Tunisista länteen. Asukkaita Tabarkassa oli 15&nbsp;634 vuonna 2004. Tabarka sijaitsee lähellä Algerian rajaa, noin 15 kilometriä rajalta.

Kansainvälisesti Tabarka on tunnettu muun muassa kauniista koralleistaan ja kesällä pidettävistä jazz-festivaaleistaan. Tabarka on myös suosittu kaupunki turistien keskuudessa kesäkuukausina.

Tabarkan virallinen lentoasema on nimeltään 7 Novembre International Airport.

## Aiheesta muualla
Hipólito Yrigoyen

**Hipólito Yrigoyen** (1852–1933) oli argentiinalainen poliitikko. Hän oli lakimies, professori ja metsänhoitaja, ja nousi radikaalipuolueen johtoon vuonna 1896. Yrigoyen toimi maansa presidenttinä kahdesti: 1916–1922 ja 1928–1930. Hänen ensimmäisellä kaudellaan Argentiina pysyi puolueettomana ensimmäisen maailmansodan ajan, vaikka saksalaisvastainen mieliala maassa kasvoi Saksan keisarikunnan asiainhoitaja Karl von Luxburgin vuonna 1917 aiheuttaman diplomaattisen selkkauksen takia. Vuonna 1928 Yrigoyen valittiin presidentiksi suurella ääntenenemmistöllä. Vuoden 1929 talouslama heikensi hänen valtaansa, ja presidenttikausi päättyi sotilasvallankaappaukseen 1930.

Syrjäytetty Yrigoyen vietti loppuelämänsä arestissa Martín Garcían saarella, missä hän kuoli vuonna 1933.

## Lähteet

## Aiheesta muualla
Kai Meyer

**Kai Meyer** (s. 1969 Lyypekki) on saksalainen kirjailija.

## Suomennettu romaani
* 

## Lähteet

## Aiheesta muualla
* Kotisivut.
Heinäsirkka (albumi)

**Heinäsirkka** on samaa taiteilijanimeä käyttäneen suomalaisen laulaja-lauluntekijän Anne Taskisen debyyttialbumi. Se julkaistiin vuonna 1985. *Speedy Gonzales* -kappaleella laulaa myös näyttelijä-muusikko Matti Pellonpää.

## Kappaleet
#
#
#
#
#
#
#
#
#
#

## Muusikot
*Heinäsirkka – laulu)
*Tapio Niemelä – kosketinsoittimet
*Luumu Kaikkonen – kitara
*Janne Brunberg – bassokitara
*Jan Noponen – rummut, lyömäsoittimet
*Timo Paasonen – trumpetti)
*Heikki Keskinen – saksofoni
*Tiitta Spout – laulu
*Elisa Korjus – laulu

## Lähteet
* Albumi Suomen Äänitearkiston tietokannassa
Rakkautta pakoon

**Rakkautta pakoon** on suomalaisen laulaja-lauluntekijän Heinäsirkan toinen studioalbumi. Se julkaistiin vuonna 1987.

## Kappaleet
#
#
#
#
#
#
#
#
#
#

## Lähteet
* Albumi Suomen Äänitearkiston tietokannassa
Saint-Jean (joki)

**Saint-Jean** on Pohjois-Québecissä virtaava joki, jonka pituus on 256 kilometriä ja valuma-alue 5&nbsp;600 neliökilometriä. Se saa alkunsa Labradorin ylängön lounaisosasta, josta se virtaa kohti etelää vuoristoisen erämaan halki ja laskee Saint Lawrencen lahteen Rivière-Saint-Jeanin kylän kohdalla.

Joki on suosittu kalastuskohde, josta pyydetään pääasiassa lohta. Tutkimusten mukaan siinä elää myös amerikanankeriaita, haukia, imukarppeja, juovaturpia, jääturskia, kolmipiikkejä, koskisärkiä, mateita sekä puronieriöitä.

## Lähteet
*  (Kalalajien suomenkieliset nimet)

### Viitteet
Quirino Cristiani

**Quirino Cristiani** (2. heinäkuuta 1896 Italia – 2. elokuuta 1984 Argentiina) oli argentiinalainen elokuvatuottaja ja animaatioiden tekijä. Cristiani muutti Italiasta Argentiinaan vuonna 1900. Hän teki maailman ensimmäisen pitkän piirrosfilmin (*[[El Apóstol]]*, 1917), joskin kunnia usein erheellisesti annetaan Walt Disneyn pitkälle piirroselokuvalle *[[Lumikki ja seitsemän kääpiötä]]*. Hän teki myös ensimmäisen pitkän piirretyn äänielokuvan, joka oli *[[Peludópolis]]*, 1931. Ainoa Cristianin tähän päivään asti säilynyt animaatio on El mono relojero vuodelta 1938.

## Lähteet
* 
* 
### Viitteet
Tietäjän lapsuus

**Tietäjän lapsuus** () on vuonna 1988 ilmestynyt Diana Wynne Jonesin kirjoittama nuorten fantasiaromaani. Se oli ilmestymisvuonnaan ehdolla Carnegie Medalin saajaksi. 

## Juoni

Kirja kertoo sarjan edellisestä osasta tutun Christopher Chantin lapsuudesta. Christopherin vanhemmille selviää, että heidän poikansa voi vierailla muissa maailmoissa uniensa välityksellä ja tuomaan niistä tavaroita mukanansa. Christopherin "henkimatkat" tekevät hänestä äärrettömän arvokkaan hänen enolleen, Ralphille. Ralph kertoo pojalle testaavansa hänen kykyjään, vaikka todellisuudessa Ralph haluaa vain hyötyä Christopherin lahjakkuudesta. Matkoillaan Christopher kohtaa muun muassa maagisia olentoja sekä Ashethin, joka elää temppelissä.

Samanaikaisesti, Christopherin vanhemmat päättävät lähettää poikansa sisäoppilaitokseen, jossa hän oppii muun muassa hallitsemaan kykyään paremmin. Sisäoppilaitoksessa Christopherille ja hänen opettajalleen selviää, että Christopher menettää kykynsä taikoa, kun hänellä on hopeaa. Ilman hopeaa hän on sen sijaan maailman voimakkain velho.

### Henkilöt
*Christopher on kirjan päähenkilö, joka saa selville, että hänellä on yhdeksän elämää.
*Asheth (tunnetaan myös "Jumalattarena") on Christopherin ikäinen jumalattaren ruumillistuma, jota palvotaan rinnakaismaailmassa.
*Tacroy/Mordecai Roberts: Henkivaeltaja, jonka Raplh on palkannut auttamaan Christopheria.
*Ralph-eno: Christopherin eno, joka on myös kirjan konna. Ralph on rikollisjärjestön johtaja, joka myy maagisia esineitä mustassa pörssissä. Kun Christopher syntyi, hänen isälleen selvisi, että hopea tulisi olemaan kohtalokas Christopherille. Ralphin sukunimi on Argent, joka tarkoittaa hopeaa latinaksi.

## Lähteet

* Maria Loikkanen: Tietäjän lapsuus. Keskisuomalainen 16.5.2010.
* Vesa Sisättö: Yksi elämä, yhdeksän elämää . Helsingin sanomat 14.4.2010.
Juan Manuel de Rosas

**Juan Manuel de Rosas** (1793–1877) oli argentiinalainen konservatiivipoliitikko, Argentiinan  ensimmäinen  *[[Caudillo]]* eli sotilasjohtaja. Hän oli Buenos Airesin maakunnan kuvernööri 1829–1832 ja 1835–1852. Hänellä oli runsaasti valtaa, sillä aluehallinto oli voimakasta ja valtiollinen järjestäytyminen oli hajanaista. Yli 20 vuotta jatkuneen valtansa aikana hän sai paljon ihailijoita ja paljon vihamiehiä. Hän hankki varallisuutensa 1810-luvulla maanviljelijänä ja naudanlihan myyjänä.

Justo José de Urquizan johtama liittouma, johon kuului muita Argentiinan osavaltioita sekä brasilialaisia ja uruguaylaisia kaatoi Rosasin vuonna 1852. Hän joutui lähtemään loppuiäkseen maanpakoon Englantiin.

## Lähteet

## Aiheesta muualla
Taitoluistelun Euroopan-mestaruuskilpailut 2011

**Vuoden 2011 [[taitoluistelun Euroopan-mestaruuskilpailut]]** järjestettiin Bernissä, Sveitsissä 24. – 30. tammikuuta. Kilpailupaikkana toimi PostFinance Arena. Kilpailujen ohjelmassa olivat miesten ja naisten yksinluistelut, pariluistelu ja jäätanssi. Etukäteen huonoimmilla Sijaing-sijoituksilla olleet urheilijat joutuivat pariluistelua lukuun ottamatta karsimaan paikasta varsinaiseen kilpailuun.

## Tulokset
### Mitalitaulukko

## Results

### Miehet

### Naiset

### Pariluistelu

### Jäätanssi

## Lähteet
*Virallinen kisasivusto  
*Kilpailujen tulokset ISU:n sivustolla 

## Aiheesta muualla
KNM Trondheim

**KNM Trondheim** tai **KNM Trondhjem** on ollut ainakin neljän Norjan laivaston aluksen nimenä.
*KNM Trondhjem (1814), kuunari
*KNM Trondhjem (1840), sluuppi
*KNM Trondheim (D305), Bergen-luokan hävittäjä
*KNM Trondheim (F302), Oslo-luokan fregatti.
Harry Reunanen

**Harry (Harri) Henrik Olavi Reunanen** (14. syyskuuta 1923 Rauma – 13. tammikuuta 1979) oli suomalainen jalkapalloilija.

Hyökkääjänä pelannut Reunanen edusti Mestaruussarjassa Rauman Työväen Urheilijoita 1948, Turun Pallokerhoa 1951-1952 ja Turun Tovereita 1955. Kaikkiaan hän pelasi neljän kauden aikana 52 pääsarjatason ottelua, joissa teki 27 maalia. Suomensarjassa hän teki neljässä kaudessa 43 maalia.

Suomen maajoukkueessa Reunanen pelasi vuosina 1947–1949 neljä maaottelua, joissa hän teki kaksi maalia. Reunasen lempinimi oli ”Tankki”.

## A-maaottelut
 

## Lähteet
*11v11/Harry Reunanen

### Viitteet
Busemann

**Busemann** voi viitata seuraaviin asioihin:
* Adolf Busemann, saksalainen insinööri
* Frank Busemann, saksalainen yleisurheilija
* Herbert Busemann, amerikansaksalainen matemaatikko
* Busemannin avaruus, matemaattinen käsite
Oyabe

**Oyabe** () on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee sisämaassa prefektuurin länsiosassa Oyabejoen varrella. Lännessä kaupunki rajautuu Ishikawan prefektuuriin. Oyabessa on 29&nbsp;488 asukasta (marraskuussa 2020) ja sen pinta-ala on 134,07 neliökilometriä.

Oyaben kaupunki perustettiin vuonna 1962 liittämällä yhteen Isurugin ja Tochūn maaseutukaupungit. Kaupungin keskusta sijaitsee Isurugissa, joka kehittyi Edo-kaudella paikallisena hallintokeskuksena ja postiasemana (*[[shukuba]]*). Läheinen Kurikaran sola tunnetaan keskiaikaisesta Kurikaran taistelusta. Kaupungissa on esimerkiksi tekstiili- ja kumiteollisuutta, autoteollisuuden liitännäisteollisuutta ja keramiikan tuotantoa. 

Oyaben luonnonnähtävyyksiin kuuluu Miyajiman rotko vesiputouksineen. Rakennettua kulttuuriperintöä edustaa muun muassa Hanyū Gokoku Hachiman-gūn šintolainen pyhäkkö, joka on valittu Japanin tärkeäksi kulttuuriomaisuudeksi. Oyabea palvelee Ainokaze Toyama -rautatien Ainokaze Toyama -rautatielinja (entinen Hokuriku-päälinja).

## Kuvia

Tiedosto:医王院 外観.jpg|Iō-in
Tiedosto:Crossland Tower, Crossland Oyabe 20191209111725.jpg|Crossland tower
Tiedosto:Oyabe city center area Aerial photograph.1975.jpg|Oyaben kantakaupunki vuoden 1975 ilmakuvassa
Tiedosto:Isurugi Station North.jpg|Isurugin rautatieasema


## Lähteet

## Aiheesta muualla

* Kaupungin internetsivut
Aarno Rinne

**Aarno Olavi Rinne** (11. heinäkuuta 1941 Tampere – 20. syyskuuta 2024 Askainen) oli suomalainen jalkapalloilija.

Keskustukena pelannut Rinne edusti koko uransa ajan vuosina 1958–1973 Tampereen Ilves-Kissoja. Kaikkiaan hän pelasi yhdeksän mestaruussarjakauden aikana 126 ottelua, joissa hän teki kaksi maalia. Rinne pelasi Suomen maajoukkueessa vuosina 1964–1965 yhteensä kahdeksan maaottelua.

Vuonna 1964 Rinne oli voittamassa Suomessa Pohjolan mestaruutta, jolloin sai Suomen parhaan pelaajan palkinnon 1–0-voittoon päättyneessä Ruotsi-ottelussa. Hänet palkittiin samana vuonna myös kultakellolla SM-sarjan tehokkaimpana pelaajana. Rinne toimi Ilves-Kissojen pelaajavalmentajana 1964–1965 ja seuran juniorivalmentajana. Rinne harrasti koripalloa ja käsipalloa.

## Lähteet
Vastuuvakuutus

**Vastuuvakuutus** on vakuutus, joka otetaan sen vaaran varalta, että vakuutuksenottaja joutuu vahingonkorvausvelvolliseksi.

## Vastuuvakuutuksen sisältö
Vastuuvakuutus on luonteeltaan vahinkovakuutus, mutta se poikkeaa toiminnaltaan muista vahinkovakuutuksista, koska vastuuvakuutuksen kattama riski on vakuutuksenottajan mahdollinen korvausvelvollisuus jollekulle toiselle, kun taas esimerkiksi omaisuusvakuutuksessa vakuutetaan tietty yksilöity vakuutuksenottajan omistama omaisuus ja sovitaan, minkä riskin varalta vakuutus tehdään. Esimerkiksi palovakuutus on tyypillinen tällainen omaisuusvakuutus. 

Vastuuvakuutuksen ensisijainen tarkoitus on vahingon aiheuttajan suojaaminen kattamalla vakuutuksenottajan tai muun vakuutetun vahingonkorvausriski. Sen toissijainen tehtävä on kuitenkin antaa suojaa myös vahingon kärsineelle, koska tällöin hän voi saada korvauksia aiheuttajan lisäksi myös vakuutusyhtiöltä. Vastuuvakuutuksessa on siten aina kolme osapuolta: vakuutusyhtiö, vakuutuksenottaja ja vahinkoa kärsinyt.

Vastuuvakuutuksesta korvataan vain vahinkoja, joista vakuutuksenottaja tai vakuutettu on *voimassa olevan oikeuden mukaan* korvausvastuussa. Korvauksen saaminen vastuuvakuutuksesta edellyttää, että vakuutettu on vahingonkorvausvelvollinen aiheuttamansa vahingon perusteella kolmatta kohtaan. Vastuuvakuutuksesta ei siten korvata vahinkoa vakuutuksenottajan vahingonkorvausvastuuta laajemmin, eli jos vahingon aiheuttaja ei ole vahingonkorvausvelvollinen, myöskään vakuutusyhtiö ei ole vastuuvakuutuksen perusteella velvollinen suorittamaan korvauksia vahinkoa kärsineelle.

Useimmissa vastuuvakuutuksissa edellytetään, että korvattava vahinko on aiheutettu tuottamuksellisesti; törkeä tuottamus (esim. törkeä huolimattomuus) ja tahallisesti aiheutetut vahingot on rajattu pois korvausten piiristä.

## Lähteet
* Hoppu, Esko & Hemmo, Mika: *Vakuutusoikeus*. WSOYpro, Helsinki 2006. .
* af Hällström, Esbjörn & Ijäs, Hannu: *Vastuuvakuutus*. Suomen vakuutusalan koulutus ja kustannus Oy, Helsinki 2003. .
### Viitteet
Hammamet

**Hammamet** () on kaupunki pohjoisessa Tunisiassa, Nabeulin kuvernoraatissa. Kaupungissa on noin 70&nbsp;000 asukasta. Matkailijoita käy tuhansia ja heille riittää aurinkoa ympäri vuoden. Kevään ja syksyn lämpötilat ovat runsaat +20 celsiusastetta, kesällä noin +30 astetta. Talvella on viileämpää ja kosteampaa.

Hammamet on Tunisian ensimmäinen turistikohde. Hammametiin järjestävät matkoja monet matkanjärjestäjät. Lomalentoja sinne liikennöidään keväästä syksyyn. Hammametissa on mahdollisuus niin kulttuuriin, auringonottoon kuin harrastamiseenkin. Erityisesti Hammamet on tullut suosituksi golflomakohteeksi edullisuutensa ansiosta. Hammametista löytyy kaksi golfkenttää.

Hammametin tärkein lomailualue Yasminen lomakylä sijaitsee noin kymmenen kilometrin päässä kaupungin keskustasta ja aivan rannan lähellä. Sekä Yasminessa että keskustassa on helppo liikkua kävellen, ja näiden välin pääsee taksilla tai julkisilla kulkuneuvoilla.

Kaupungissa on kilometrien mittaiset hiekkarannat, jotka ovat puhtaita. Yasminessa on hiekkarantojen lisäksi huvipuisto, sisäluistelurata ja sukelluskoulu. Hammametin keskustassa voi tutustua sen medinan ikivanhaan muuriin, Kasbahin pieneen linnoitukseen ja kaupungin muihin vanhoihin osiin. Alueella on myös Antiikin Rooman aikaiset Pupputin kaupungin rauniot mosaiikkitöineen.

## Lähteet

## Aiheesta muualla
Painonnosto kesäolympialaisissa 1952 – miesten 82,5 kg

Helsingin olympiakisojen painonnoston sarjaan 82,5 kg osallistui 23 urheilijaa edustaen 20 kansallisuutta. Kilpailu käytiin 27. heinäkuuta. Neuvostoliiton Lomakin onnistui toisella yrittämällään työntämään olympiaennätyksen 165 kg, joka riitti kultamitaliin.

## Ennätykset ennen kilpailua

## Lopputulokset

## Lähteet
* Tulokset puolaksi
Kova kuin kivi

**Kova kuin kivi** voi viitata seuraaviin:

* *[[Kova kuin kivi (Charles Portisin romaani)|Kova kuin kivi]]* (*True Grit*), Charles Portisin romaani vuodelta 1968
** *[[Kova kuin kivi (vuoden 1969 elokuva)|Kova kuin kivi]]* (*True Grit*), Portisin romaaniin perustuva elokuva vuodelta 1969
** *[[Kova kuin kivi (vuoden 2010 elokuva)|Kova kuin kivi]]* (*True Grit*), Portisin romaaniin perustuva elokuva vuodelta 2010.
* *[[Kova kuin kivi (Ruth Rendellin romaani)|Kova kuin kivi]]* (*A Judgement in Stone*), Ruth Rendellin romaani vuodelta 1977
Antero Rinne

**Antero Rinne** (s. 7. elokuuta 1913 Helsinki – 7. maaliskuuta 1940 Säkkijärvi) oli suomalainen jalkapalloilija.

Tukimiehenä pelannut Rinne edusti vuosina 1931–1939 Helsingin Jalkapalloklubia. Hän voitti Suomen mestaruuden 1936 ja 1938. Kaikkiaan Rinne pelasi kahdeksan kauden aikana 93 mestaruussarjan ottelua, joissa hän teki kolme maalia. Hän edusti myös Suomen maajoukkuetta vuosina 1935–1939 yhteensä 13 maaottelussa.

Rinne kaatui talvisodan viimeisinä päivinä.

## Lähteet
* 
* 

### Viitteet
Takaoka

**Takaoka** () on Japanin kaupunki Honshūn saarella Chūbun tai Hokurikun alueella Toyaman prefektuurissa. Se sijaitsee prefektuurin länsiosassa Japaninmeren Toyamanlahden rannikolla. Kaupunki on rakentunut Tonamin tasangolle Oyabe- ja Shōjokien alajuoksulle, länsiosat ovat vuoristoisia. Takaokassa on 169&nbsp;052 asukasta (marraskuussa 2020) ja sen pinta-ala on 209,57 neliökilometriä.

Asutus Takaokan alueella on vanhaa, ja siellä sijaitsivat muinoin Etchūn provinssin hallintokeskus (*[[kokufu]]*) ja provinssitemppeli. Takaokan kaupunki sai alkunsa vuonna 1609, kun Kagan daimiokunnan Maeda Toshinaga rakennutti sinne linnan ja nimesi paikkakunnan Takaokaksi. Linna purettiin pian, mutta Takaoka kehittyi kauppakaupunkina ja hallinnollisena keskuksena. Tärkeä perinteinen elinkeino oli metalliesineiden valmistus. Kaupunkioikeudet osana Japanin nykyistä kunnallishallintoa Takaoka sai vuonna 1889. Kaupunki on laajentunut useissa kuntaliitoksissa, viimeksi vuonna 2005, kun siihen yhdistettiin Fukuokan maaseutukaupunki. Nykyisin kaupunkiin on sijoittunut aiempaan metalliteollisuuteen pohjautuvaa alumiinin tuotantoa sekä muun muassa kemian- ja paperiteollisuutta.

Takaokaa palvelevat JR Nishi-Nihonin suurnopeusjunayhteys Hokuriku Shinkansen, Himi-linja ja Jōhana-linja, Ainokaze Toyama -rautatien Ainokaze Toyama -rautatielinja (entinen Hokuriku-päälinja) sekä Man’yōsen-pikaraitiotie.

Takaokan nähtävyyksiä ovat esimerkiksi Zuiryū-jin buddhalainen temppeli, jonka rakennuksista osa on nimetty Japanin kansallisaarteiksi, Shōkō-jin temppeli, Takaoka Daibutsu eli Takaokan suuri buddhapatsas, Imizu-jinjan ja Keta-jinjan šintolaiset pyhäköt sekä Takaokan linnan raunioita ympäröivä puisto. Futagamivuori tunnetaan *[[Man’yōshū]]*-runoilija Ōtomo no Yakamochin runoista, ja kaupunkiin onkin perustettu Man’yōshū-museo vuonna 1990. Kanayamachin ja Yamachōsujin historialliset kaupunkialueet on suojeltu. Unescon aineettoman kulttuuriperinnön luetteloon on hyväksytty Takaokassa vietettävä Mikurumayama-festivaali. Futagamivuori ja Amaharashin rannikkoseutu kuuluvat Noton niemimaan puolikansallispuistoon.

## Kuvia

Tiedosto:Takaoka-station front shopping street (From Takaoka-station).jpg|Takaokan rautatieaseman edustaa
Tiedosto:Himi-line-amaharashi.jpg|Amaharashin rannikkoa
Tiedosto:Yamachosuji Street in Takaoka City 20190429a.jpg|Yamachōsuji-katu
Tiedosto:Takaoka city center area Aerial photograph.1975.jpg|Takaokan kantakaupunki vuoden 1975 ilmakuvassa
Tiedosto:Zuiryuji Temple 2010-08-29 01.jpg|Zuiryū-ji


## Lähteet

## Aiheesta muualla

* Kaupungin internetsivut
Marcus Vänttinen

**Marcus Vänttinen** (s. 23. heinäkuuta 1987) on suomalainen vapaaottelun ammattilainen. Hän ottelee kevyessä raskassarjassa (alle 93 kg). Hän ottelee Cage-organisaatiossa ja on sarjassaan sen mestari (tammikuu 2011) ja sarjan Euroopan listan viides.

## Lähteet
Joe Gores

**Joe Gores** (25. joulukuuta 1931 Rochester, Minnesota, Yhdysvallat – 10. tammikuuta 2011 Greenbrae, Kalifornia, Yhdysvallat) oli yhdysvaltalainen jännityskirjailija.

Gores kuului samaan kovaksikeitettyyn dekkariperinteeseen kuin Dashiell Hammett ja Raymond Chandler. Hän kuvasi taitavasti Yhdysvaltojen länsirannikon kaupunkiympäristöä ja yhteiskunnan kerroksisuutta. Ennen kirjailijanuraansa Gores työskenteli sekalaisissa ammateissa, kuten autonkuljettajana ja myyjänä sekä 12 vuotta yksityisetsivänä. Hän opiskeli englanninkielistä kirjallisuutta, josta suoritti loppututkinnon Stanfordin yliopistossa. 

Goresin tuotantoon kuuluu 16 romaania ja useita kertomuskokoelmia. Teoksista *Sam Spaden etsivätoimisto* kertoo tapahtumista ennen Dashiell Hammettin *[[Maltan haukka (kirja)|Maltan haukkaa]]*. Goresin oli tarkoitus tyttärensä pyynnöstä kirjoittaa sille jatko-osa, mutta hän totesi sen mahdottomaksi, joten hän kirjoitti esiosan. Teoksen *Nimeni on Hammett* pohjalta on Wim Wenders ohjannut elokuvan *[[Hammett – tehtävä Chinatownissa]]* (1982). Gores on myös kirjoittanut elokuva- ja tv-sarjakäsikirjoituksia, muun muassa sarjoihin *[[Kojak]]*, *[[Columbo]]*, *[[Magnum (televisiosarja)|Magnum]]* ja *[[Mike Hammer]]*.

## Teokset
DKA = sis. "Dan Kearney and Associates"

**Spade & Archer* (2009) suom. *Sam Spaden etsivätoimisto*
**Glass Tiger* (2006)
**Cons, Scams & Grifts* (DKA; 2001)
**Stakeout on Page Street and Other DKA Files* (DKA, kertomuksia; 2000)
**Cases* (1999)
**Speak of the Devil: 14 Tales of Crimes and Their Punishments* (kertomuksia; 1999)
**Contract Null & Void* (DKA; 1996)
**Menaced Assassin* (1994)
**Dead Man* (1993)
**Mostly Murder* (kertomuksia; 1992)
**32 Cadillacs* (DKA; Edgar-palkintoehdokas sarjassa paras romaani; 1992)
**Wolf Time* (1989) suom. *Suden hetki*
**Joe Gores Interview* (Audio Book; 1987)
**Come Morning* (Edgar-palkintoehdokas sarjassa paras romaani; 1986)
**Gone, No Forwarding* (DKA; 1978)
**Tricks and Treats* (toim. Bill Pronzinin kanssa; 1976)
**Hammett* (1975) suom. *Nimeni on Hammett*; Wim Wendersin elokuva *[[Hammett – tehtävä Chinatownissa]]* (1982)
**Honolulu: Port of Call* (toim.; 1974)
**Interface* (1974)
**Final Notice* (DKA; 1973)
**Dead Skip* (DKA; 1972)
**Marine Salvage: The Unforgiving Business of No Cure, No Pay* (1971)
**A Time of Predators* (Edgar-palkinto sarjassa paras esikoisteos; 1969) suom. *Armottomat*

### Suomennetut teokset
* *Armottomat* (alkuteos: *A time of predators*), suom. Liisa Vihko, Gummerus, 1972. 
* *Nimeni on Hammett*: jännitysromaani (alkuteos: *Hammett*), suom. Risto Lehmusoksa. Weilin + Göös, 1977. 
* *Suden hetki* (alkuteos: *	Wolf time*), suom. Heikki Sarkkila]. Book Studio,1990 
* *Sam Spaden etsivätoimisto* (alkuteos: *Spade & Archer : the prequel to Dashiell Hammett’s The maltese falcon*), suom. Arto Häilä WSOY, 2010

## Palkinnot ja tunnustukset
*Edgar-palkinto teoksesta *Armottomat* (suomeksi 1972, alkuteos 1969)

## Lähteet
Istros

**Istros** (, ) voi viitata seuraaviin:

* Tonava, joen antiikin aikainen nimi
* Istros, antiikin aikainen kaupunki Pontisessa Traakiassa
* Istros (200-luku eaa.), historioitsija ja grammaatikko
* Istros, grammaatikko
Jalokolibrit

**Jalokolibrit** (*Eulampis*) on kolibrien heimoon kuuluva lintusuku. Sukuun kuuluu kaksi Länsi-Intian saaristossa elävää lajia.

## Jalokolibrilajit
* Piispakolibri (*Eulampis jugularis*)
* Viherhuppukolibri (*Eulampis holosericeus*)

## Lähteet
*Väisänen, R. A., Högmander, H., Björklund, H., Hänninen, L., Lammin-Soila, M., Lokki, J. & Rauste, V. 2006: Maailman lintujen suomenkieliset nimet (Finnish Names of the Birds of the World). 2., uudistettu painos (2nd edition). – BirdLife Suomi – BirdLife Finland, Helsinki – http://www.birdlife.fi/lintuharrastus/nimisto  [27.1.2011].
SMS Königsberg

**Königsberg** on ollut ainakin kolmen Saksan laivaston aluksen nimenä. 
;Kaiserliche Marine
*SMS Königsberg (1905), Königsberg-luokan risteilijä
*SMS Königsberg (1916), Königsberg-luokan risteilijä
Reichsmarine, josta 1935 muodostettiin Kriegsmarine
*Königsberg (1927), Königsberg-luokan risteilijä
M1 (Valko-Venäjä)

**Valtatie M1** (, ) on tärkeä Valko-Venäjän läpi poikittain kulkeva, suurelta osaltaan moottoritieksi luokiteltu  valtatie. Se yhdistää osaltaan Puolasta saapuvan eurooppatie :n tämän väylän Venäjän Moskovasta saapuvaan osaan. Valtatie M1 valmistui Moskovan olympialaisiin 1980  ja jatkuu M1-numerointuna väylänä myös Venäjän puolella. 

M1 alkaa Valko-Venäjän *Kozlovitši*-raja-asemalta, joka on Puolan *Kukuryki*n raja-aseman vastinpari. Raja-asema on tarkoitettu vain rahtiliikenteen käyttöön. Alkuosiltaan valtatie M1 kiertää Brestin pohjoispuolelta ja tässä kohdin kulkee eri reittiä kuin eteläisempi , jonka Terespol-Brest -rajanylityspaikka on kaiken maantieliikenteen käytössä ja jonka reitti kulkee Brestin kaupungin läpi. Pian Brestin itäpuolella nämä kaksi valtatietä yhtyvät. Valtatie M1/E30 muuttuu 4-kaistaiseksi moottoritieksi, joka jatkaa itäkoilliseen kohti Minskiä ja Moskovaa. Suurimmat valtatien varrelle osuvat valkovenäläiset kaupungit (Kobryn, Baranavitšy, Minsk, Orša) ohitetaan muutaman kilometrin etäisyydeltä. Valtatie päättyy raja-asemaan *Redki* Venäjän Smolenskin alueen rajalla. 

Elokuussa 2013 maassa otettiin käyttöön etäluettaviin, autojen tuulilasin sisäpuolelle sijoitettaviin tunnistinlaitteisiin perustuva BelToll-tietullijärjestelmä. Järjestelmä on huomattavasti laajempi kuin aiempi M1-valtatien maksupisteisiin perustunut tietullijärjestelmä. Vuoden 2014 alussa järjestelmä kattoi M1-, M2- ja M4-valtatiet ja osia useista muista valtateistä.

**Tärkeimmät risteykset** (R-tienumeroidut tiet ovat tasavallan tason maanteitä, venäjäksi "P"-numerointi)::

Maanteiden luokittelussa R-tiet (venäjäksi P) viittaavat tasavallan (kansallisen) tason maanteihin.
 
## Lähteet

## Aiheesta muualla

*Piirrokset valtatien M1 osuuksista risteyksineen ja palveluineen Brestistä Moskovaan: väli 0-604 km= Valko-Venäjän M1 valtatie, väli 605-1043 Venäjän M1 valtatie  (emaps-online.com)
Markku Kangaspuro

**Markku Veli Kangaspuro** (s. 26. helmikuuta 1960 Espoo) on Helsingin yliopiston Aleksanteri-instituutin johtaja vuodesta 2018 alkaen. Kangaspuro toimii Suomen Rauhanpuolustajat ry:n puheenjohtajana. Kangaspuro valmistui filosofian tohtoriksi Itä-Suomen yliopistosta vuonna 2000. 

Aleksanteri-instituutissa Kangaspuron tehtäviin kuuluvat muun muassa Venäjän ja itäisen Euroopan tutkimukseen keskittyvän tutkimusohjelman kehittäminen ja toteuttaminen. 

Kangaspuro toimi vuosina 2002–2014 Venäjän ja itäisen Keski-Euroopan tutkimukseen erikoistuneen tieteellisen aikakauskirjan *[[Idäntutkimus|Idäntutkimuksen]]* päätoimittajana.

## Mielipiteitä
Kangaspuro suhtautuu kielteisesti Suomen Nato-jäsenyyteen. Vuonna 2014 Itä-Ukrainan sodan yhteydessä hän totesi Venäjän yrittävän rauhoitella tilannetta Ukrainassa ja syytti sodan kärjistymisestä muun muassa Yhdysvaltoja. Ennen Itä-Ukrainan taistelujen alkamista hän arvioi huhtikuussa 2014, että aseelliseen voimankäyttöön turvautuminen kriisissä johtaa todennäköisesti Venäjän suoraan sekaantumiseen konfliktiin.

## Teoksia

*
*
*
*Kaikki julkaisut Helsingin yliopiston tutkimusportaalissa 

## Lähteet

## Aiheesta muualla
*Markku Kangaspuron blogi
*Idäntutkimus
Helmipurjepleko

**Helmipurjepleko** (*Glyptoperichthys joselimaianus*) on Etelä-Amerikassa elävä imumonneihin kuuluva kala. Sitä pidetään myös akvaarioissa.

## Levinneisyys
Luonnossa helmipurjeplekoa tavataan Brasiliasta Tocantinsjoesta. Helmipurjeplekot ovat makeanveden kaloja ja se elää vesissä, joiden lämpötila on 24&ndash;29&nbsp;°C. Akvaario-olosuhteissa lajille on hyvä olla tarjolla luolia tai juurakoita. Luonnossa helmipurjepleko voi kasvaa 30&nbsp;cm pitkäksi.

## Ravinto
Helmipurjepleko syö levää, muiden kalojen mätiä ja kuolleita kaloja. Sitä käytetäänkin usein akvaarioissa levän poistamiseen ja raadonsyöjänä.

## Lähteet
Rautaa & magneettia

**Rautaa & magneettia** on suomalaisen laulaja-lauluntekijän Heinäsirkan kolmas studioalbumi. Se julkaistiin vuonna 1995.

## Kappaleet
#
#
#
#
#
#
#
#
#
#
#

## Lähteet
* Albumi Suomen Äänitearkiston tietokannassa
Valon lapsi

**Valon lapsi** on suomalaisen laulaja-lauluntekijän Heinäsirkan neljäs studioalbumi. Se julkaistiin vuonna 2000. *Gringo* -kappaleella laulaa myös Pekka Myllykoski.

## Kappaleet
# 
# 
# 
# 
# 
# 
# 
# 
# 
# 
# 

## Lähteet
* Heinäsirkan kotisivut
Mikko Niinikoski

**Mikko Niinikoski** (s. 3. maaliskuuta 1978 Tampere) on suomalainen jääkiekkoilija, joka pelasi kaudella 2010–2011 Mestiksessä Heinolan Kiekossa.

Niinikoski on Tapparan kasvatteja ja hän on pelannut SM-liigassa 112 ottelua Lahden Pelicansissa. Lisäksi Niinikoski on kiertänyt useissa eri sarjoissa Suomen ulkopuolella. Hän on pelannut muun muassa Tanskan pääsarjassa ja MOL-liigassa sekä Ruotsin ja Sveitsin toiseksi korkeimmalla sarjatasolla.

## Lähteet
*

### Viitteet
Telmana

**Telmana** () on taajama ja maalaiskunta Leningradin alueen Tusinan piirissä Venäjällä. Se sijaitsee Inkereenjoen rannalla 26 kilometriä Tusinan kaupungista luoteeseen. Taajamassa on 5&nbsp;800 (vuonna 2002) ja kunnassa 11&nbsp;200 (vuonna 2010) asukasta.

Telmanan kunta rajoittuu pohjoisessa Pietariin kuuluvaan Kolpinan kaupunkiin, idässä Punaporuun, koillisessa Liissilään ja lounaassa Possain kuntaan. Keskustaajaman lisäksi siihen kuuluvat Voiskorovan (ven. Войскорово, *Voskorovo*) taajama sekä Isoran Lopotin (Ям-Ижора, *Jam-Ižora*) ja Pionerin (Пионер) kylät. Kunnan läpi kulkee Moskovan ja Pietarin välinen M10-valtatie.

Taajama on rakennettu Inkereenjoen rannalle 1700-luvun lopulla perustettujen saksalaisten siirtokuntien paikalle. Voiskorovan lähellä, nykyisen Pionerin kylän alueella, sijaitsi Inkereen luterilaisen seurakunnan kirkko. Isoran Lopotti palveli Pietarin ja Moskovan välistä maantieliikennettä. Saksalaissiirtokuntiin perustettiin 1920-luvun lopussa Ernst Thälmannille nimetty kolhoosi (myöhemmin sovhoosi), josta taajama on saanut nimensä. Siirtokunnat ja seudun inkerinsuomalaiset kylät tuhoutuivat toisen maailmansodan taisteluissa. Nykyään taajamassa toimii Thälmannille nimetty karjatila.

## Lähteet

## Aiheesta muualla
* Telmanan kunnan sivusto
Juhani Vellamo

**Juhani Vilhelm Vellamo** (myös aik. *Wellamo*)  (4. huhtikuuta 1912 Jämijärvi – 22. toukokuuta 2004 Tampere) oli suomalainen olympiatason painonnostaja.

Vellamo osallistui kaksiin olympiakisoihin sarjassa 82,5 kg. Lontoon kisoissa 1948 hän sijoittui seitsemänneksi yhteistuloksella 355 kg. Helsingissä 1952 hän epäonnistui avauslajissa punnerruksessa, jäi ilman tulosta ja keskeytti kilpailun.

Maailmanmestaruuskilpailuissa hän saavutti pronssia 1947 tuloksella 367,5 kg.

Euroopan-mestaruuskilpailuissa hän saavutti seuraavat mitalisijat: 1947 hopeaa, 1948 ja 1949 pronssia.

Vellamo voitti Tukholman PM-kisoissa 1950 viidennen Pohjoismaiden-mestaruutensa. Hän voitti PM-kullan myös 1951 ja 1953.

Vellamo voitti useita Suomen mestaruuksia 1939 lähtien. Vuonna 1949 hän voitti Suomen-mestaruuden 82,5 kg sarjassa tuloksella 352,5 ja seuraavana vuonna tuloksella 345. SM-mitaleja myös yleisurheilusta.

Vellamo oli myös voittamassa pesäpallon Suomen mestaruutta 1942 Valtion lentokonetehtaan joukkueessa.

## Katso myös

* http://www.kahvakuula.fi/forum/viewtopic.php?f=7&t=465
* Sarjan 82,5 kg EM-mitalistit kautta aikain

## Lähteet
* http://www.sports-reference.com/olympics/athletes/ve/juhani-vellamo-1.html 
* http://www.chidlovski.net/liftup/l_athleteResult.asp?a_id=610
* Fokus Urheilu 2

### Viitteet